[{"text_idx": "#000000", "text": "Tahtsin kirjutada pookealustest, aga jutt la\u0308ks ikka lo\u0303ikamise peale \ud83d\ude42\nPookealuseid saab vaadata ka Seedri Puukooli kodulehelt"}, {"text_idx": "#000001", "text": "Tavaline pilt aias- noorel puul on latv rinnako\u0303rguselt a\u0308ra lo\u0303igatud ja vana puu on nagu palk pooleks saetud."}, {"text_idx": "#000002", "text": "Juba puukoolist puud ostes tee endale selgeks, kui ko\u0303rget o\u0303unapuud aeda tahad. Kui puu on kasvatatud antonovka seemikalusel vo\u0303i MM 106 alusel, siis ei ole mo\u0303tet noorel puul rinnako\u0303rguselt, aga ka mitte 2 m peal latva a\u0308ra lo\u0303igata, vaid lasta tal rahus kasvada 3,5 kuni 4 meetriseks ja siis alles ladvale ka\u0308a\u0308ridega kallale minna! Tuleb muidugi ka vaadata, kust ja kuidas lo\u0303igata!"}, {"text_idx": "#000003", "text": "O\u0303unapuud on mugavam aias kasvatada kui ta on u\u0308hetu\u0308veline ja ku\u0308lgoksad saavad alguse va\u0308hemalt 3 m pealt. See ta\u0308hendab, et puu kasvades, kui u\u0308leval pool on uued oksad olemas, likvideeritakse alumisi oksi ja\u0308rkja\u0308rgult a\u0308ra."}, {"text_idx": "#000004", "text": "Lo\u0303igata lo\u0303ikamise pa\u0308rast ei maksa. Lo\u0303ikaja peab teadma, mida teeb!"}, {"text_idx": "#000005", "text": "Alumised oksad ja\u0308a\u0308vad u\u0308hel heal pa\u0308eval nagunii niitmisel ette, aga kui puul kasvada ei lasta, siis ei saa ta ka oksi ko\u0303rgemale teha. Va\u0308ga levinud on, et lo\u0303igatakse latv maha ja siis ununeb hooldamine kogemata aastateks, puu aga kasvab ja kasvab. Ja siis tekibki ku\u0308simus, miks siis u\u0308ldse enne latv maha lo\u0303igati."}, {"text_idx": "#000006", "text": "Tugevakasvulist puud on keeruline madalana hoida. Suvise lo\u0303ikusega on see vo\u0303imalik, aga kas see on tingimata vajalik, kui nagunii ei tegeleta ja\u0308rjepideva hooldusega? Pigem siis no\u0303rgakasvuline alus valida."}, {"text_idx": "#000007", "text": "Puul esineb ka stressi ja stressis puul kohtab tavaliselt ka tu\u0308veva\u0308hi kahjustusi. O\u0303unapuul po\u0303hjustavad stressi ko\u0308ndistamine ja igasugune vale lo\u0303ikus, kasvukoht, veesooned, liigniiske ja ku\u0308lm mullastik, koorevigastused jms."}, {"text_idx": "#000008", "text": "Vana puud ei tohi pooleks saagida noorenduslo\u0303ikuse moto all. Ko\u0303ige piinlikum on see, et ka o\u0303ppinud kolleegid teevad seda. Mo\u0303nes aias olen kunstiteosed ka u\u0308le lo\u0303ikamata ja\u0308tnud. Pildil olevast puust sai o\u0303nneks asja."}, {"text_idx": "#000009", "text": "Vana puu saab madalamaks vaid aja jookusul. Aga va\u0308ga ko\u0303rgeid ei saagi ilma puule suurt traumat tekitamata. Igasugune suur lo\u0303ikehaav on lagundavatele seentele uks puusse. Suured lo\u0303ikehaavad kiirendavad tu\u0308veva\u0308hi arengut. Seega, mo\u0303tle!"}, {"text_idx": "#000010", "text": "Tihi saetakse puu pooleks ja vo\u0303etakse alumised oksad ka a\u0308ra, et saaks niita. Ja nii polegi puust enam midagi ja\u0308rel. Sageli lastakse pooleks saetud puu vesikasvudest uuesti suureks kasvada. Milleks siis u\u0308ldse vaeva na\u0308hti?"}, {"text_idx": "#000011", "text": "Kui analoogne lo\u0303ige nagu pildil on tehtud, siis see ongi koht, mis tuleks va\u0308rviga katta, et puidu lagunemine aeglasem oleks. Muul juhul, eriti va\u0308ikese la\u0308bimo\u0303o\u0303duga okste lo\u0303ikusja\u0308rgne katmine puupalsami vo\u0303i va\u0308rviga ei ole vajalik, sest puu saab nende kinni kasvatamisega ise hakkama \ud83d\ude09 Kaetud kohad tuleb igal aastal u\u0308le vaadata ja vajadusel uuesti katta, sest pa\u0308ike po\u0303letab va\u0308rvi maha. Vaha ei sobi. Va\u0308ltige sellist lo\u0303ikusstiili."}]